## El Circuit Ricardo Tormo tindrà quatre accessos per al Gran Premi

*** S’espera una afluència de més de 90.000 espectadors per al diumenge de carreres
* El Circuit Ricardo Tormo ha editat una guia de l’aficionat amb la informació de servici**

El Circuit Ricardo Tormo celebra els dies 14, 15 i 16 de novembre el Gran Premi Motul de la Comunitat Valenciana, un esdeveniment per al qual s’espera una afluència acumulada de prop de 200.000 persones durant el cap de setmana

En total, el Circuit té quatre accessos per a este Gran Premi que un any més tancarà el calendari de MotoGP. L’accés principal, des de l’autovia A-3 per l’eixida 334, es denomina ruta A i és la més adequada per a arribar amb moto i per a tots els vehicles acreditats.

La ruta B partix des de l’eixida 340 de l’autovia i serà exclusiva per a taxis i per als autobusos de Bus For Fan que es garantixen així evitar qualsevol possible embós.

La ruta C és la indicada per als aficionats que compten amb una entrada de tribuna verda o blava i arriba des de l’eixida 332 de l’A-3.

Finalment, la ruta D, també des de l’eixida 332 i és la ideal per als aficionats de les tribunes blanca i roja i dona accés a les zones d’aparcament del Parc Empresarial de Cheste.

Amb tota esta informació i molta més el Circuit ha editat una guia per a l’aficionat, la Fan Guide, que està penjada en la web oficial del Circuit Ricardo Tormo [www.circuitricardotormo.com](https://www.circuitricardotormo.com/).

**La moto és la millor opció**

La millor manera per a arribar al Circuit és, sense dubte, fer-ho amb moto Els moters tindran l’oportunitat d’arribar còmodament a la seua zona d’aparcament. El Circuit Ricardo Tormo compta amb guardacascos i amb totes les facilitats per als que venen sobre dos rodes especialment per les rutes A i C.

Renfe Rodalia posa a la disposició de l’aficionat transport públic per a arribar des de l’Estació del Nord fins al baixador de Renfe usant la línia C-3 de Renfe Rodalia, des d’allí i en només 10 minuts caminant s’arriba a la porta de les instal·lacions.

La novetat arriba amb els trajectes amb autobús. [BusForFun](https://www.busforfun.es/articolo/motogp-valencia) operarà rutes directes al Circuit Ricardo Tormo des de diferents localitats de la província de València i voltants, amb venda de bitllets exclusivament a través de la seua plataforma digital. El servici s’adaptarà a la demanda, i es podran mobilitzar fins a 400 autobusos al llarg del cap de setmana. Cada vehicle eixirà sempre que s’arribe a un mínim de 50 places reservades, garantint així l’eficiència i sostenibilitat de l’operació.

Els autobusos disposaran d’un carril d’accés preferent i d’una zona d’estacionament reservada al costat del Circuit, la qual cosa permetrà als aficionats descendir a escassos minuts a peu de l’entrada principal.

Com és habitual, s’ha reservat un dels accessos per als taxis, així que no es voran obligats a entrar en l’embós si este es produïra. En taxi es pot entrar i eixir del Circuit ràpid, i si s’acudix amb altres tres aficionats i es compartix el preu tampoc t’eixirà tan car.

La pitjor opció és tractar d’arribar al Circuit amb cotxe. Si finalment no hi ha una altra opció cal tindre en compte que es preveu prou de trànsit, així que es recomana eixir amb temps. D’altra banda, cal tindre en compte que és molt millor per a tots si s’aconseguixen omplir totes les places del cotxe.

Fecha: 11/11/2025